《木兰花慢 元宵感旧》
金朝·段成己

金吾不禁夜，放箫鼓、恣游遨。被万里长风，一天星斗，吹堕层霄。

御楼外香暖处，看人閒平地起仙鳌。华烛红摇醉勒，瑞烟翠惹吟袍。

老来怀抱转无聊。虚负可怜宵。遇美景良辰，诗情渐减，酒兴全消。

思往事今不见，对清尊瘦损沈郎腰。惟有当时好月，照人依旧梅梢。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。